recursal/SuperWikiNEXT-32B huggingface dataset:
***Розова магла*** (англиски: *Purple Haze*) е филм, комедија-драма, снимен во 1983 за Мет Колфилд, студент на колеџ кој е избркан поради пушење на канабис и набргу е пратен во Виетнам, летото 1968 година.

Дејствие
--------

Филмот започнува во универзитетот во Принстон, 1968, каде што Мет Колфилд и неговите пријатели гледаат телевизија. Таму, тие сведочат на изјавата на претседателот Линдон Б. Џонсон кој информира дека нема да се повлече на изборите кои следат. Откако ги слушнале овие вести, Мет и неговите пријатели прославиле пушејки марихуана. Едно примерно дете од соседната соба е вознемирено поради недоличното однесување на соседите па откако им кажал да прекинат со викањето, поради што тие го исфрлиле надвор, тој ја повикува полицијата. За неколку минути, Мет и неговите цимери се фатени како пушат марихуана и се отпуштени од колеџот. Мет се враќа дома кај неговото семејство каде што се справува со неколку проблми пред да исплови за Виетнам.

Музика во филмот
----------------

„Розова магла" изгледа е најдобро запаметен по неговите песни кои главно содржат рок-музика од втората половина на 1960-тите.

* „When I Was Young" од *The Animals*
* „For What It's Worth" од *Buffalo Springfield*
* „Expecting To Fly" од *Buffalo Springfield*
* „I Feel Free" од *Cream*
* „So You Want to Be a Rock 'n' Roll Star" од *The Byrds*
* „I-Feel-Like-I'm-Fixin'-to-Die Rag" од *Country Joe & The Fish*
* „Eight Miles High" од *The Byrds*
* „Magic Carpet Ride" од *Steppenwolf*
* „White Rabbit" од *Jefferson Airplane*
* „Embryonic Journey" од *Jefferson Airplane*
* „A Whiter Shade Of Pale" од *Procol Harum*
* „A Salty Dog" од *Procol Harum*
* „Runaway" од *Del Shannon*
* „Everyday People" од *Sly & The Family Stone*
* „Darkness, Darkness" од *The Youngbloods*
* „Get Together" од *The Youngbloods*
* „Purple Haze" од *The Jimi Hendrix Experience*
* „Foxey Lady" од *The Jimi Hendrix Experience*
* „Are You Experienced?" од *The Jimi Hendrix Experience*
* „The Star-Spangled Banner" од *The Jimi Hendrix Experience*
**Мод Розита Ауер**, (родена на 4 август 1952 година) — шведска стомачна танчерка, глумица и пејачка. Таа пораснала во Губанген во Стокхолм. Преку пријатели таа стапила во контакт со индискиот танц, а потоа и со турскиот танц. Започнала да работи како стомачна танчерка во *Клуб Камелен* во *Гамла Стен* во Стокхолм во 1969 година. Покрај тоа, таа студирала и глума на театарската школа *Кале Флигарес*.

Како глумица учествувала во неколку театарски претстави и имала улоги во голем број филмови и ТВ-продукции. Меѓу другите претстави, таа учествувала во сценското шоу на Повел Рамелс „*Тингел Тангел на Тирол*" помеѓу 1989 и 1990 година. Станала пионерка во Шведска како прва професионална стомачна танчерка, имала и часови по уметност на ориентален танц. Таа е и главна пејачка на групата *Розита Оер Бенд*.

Во 2016 година, Розита ја објави својата автобиографија наречена „Во главата на стомачна танчерка„.

Наводи
------

1. 1 2  „Sveriges första magdansös fyller 55". Посетено на 13 July 2016.
2. ↑  „I huvudet på en magdansös". Посетено на 13 July 2016.
3. 1 2  „Rozita Auer Band + Jan Allan - Nöje.se". Архивирано од изворникот на 2016-08-09. Посетено на 13 July 2016.
**Рут Нега** (родена на 7 јануари 1982 г.) — ирско–етиописка глумица.

Таа е позната по улогите во филмовите *Изолирање* (2005), *Појадок на Плутон* (2005), *Воркрафт: Почеток* (2016) и *Лавинг* (2016). Таа исто така играла улоги во телевизиските серии *Криминална правда*, *Љубов/Омраза*, *Неприлагодени* и *Агентите на ШТИТ*. Од 2016 година, таа игра главна улога во серијата *Проповедник*.

За нејзината изведба на Милдред Лавинг во *Лавинг*, Нега добила номинации за наградите Оскар за најдобра глумица, Златен глобус за најдобра глумица во драма, номинација за наградата на филмските критичари за најдобра глумица како и номинација за наградата БАФТА за идна ѕвезда.

Наводи
------

1. ↑  „Oscars 2017: Ruth Negga nominated for best actress award". *The Irish Times* (англиски). Посетено на 2017-01-24.

Надворешни врски
----------------

* Рут Нега на  Семрежната филмска база на податоци (англиски)
***Ручек*** ― многу рана слика на шпанскиот уметник Диего Веласкес, завршена околу 1617 година. Делото, слика на масло на платно, е во Музејот Ермитаж во Санкт Петербург.

На сликата е прикажана маса покриена со изгужван чаршаф, на која лежат две калинки и парче леб. Меѓу луѓето што присуствуваат на ручекот, има еден постар човек од левата страна и еден млад човек од десната страна, додека, во позадина, очигледно безгрижно момче истура вино во бокал. Насмеаниот човек од десната страна се чини дека дава сигнал со палецот.

На ѕидот во позадината виси бела вратница, кожна торба и, десно, меч.

*Ручек* е скоро идентичен со друга слика на Веласкес, *Ручек на земјоделци* (1618 година).

Сликата се гледана како „Појадок" од 2 февруари до 25 август 2019 година во Амстердамскиот Ермитаж во Амстердам, Холандија, како дел од „Де Шаткамер!" изложбата.

Наводи
------

* Romano, Eileen (2006). *Art Classics: Velázquez*. ISBN 0-8478-2812-3.
*Подбиваниот брак на Орландо и Розалинда* од Волтер Хауел Деверел (1853).
**Орландо** ― измислен лик и еден од главните машки глави во комедијата *Како ви е арно, така* (1599/1600) од Вилијам Шекспир.

Орландо е најмладиот син на починатиот сер Роланд де Боис и е брат на Оливер. Тој е храбар, витешки, нежен, скромен, паметен, силен и убав. Тој е огорчен поради суровиот третман што го добива од рацете на Оливер и жали што Оливер му го ускратил образованието и парите што со право му ги должи. Сепак, тој е успешен во изразувањето на својата љубов кон Розалинда пред да избега во шумата Арден со својот слуга Адам.

На почетокот на претставата, Орландо е огорчен поради грубото постапување со неговиот брат Оливер, иако не е свесен за заговорот на Оливер да го убие за време на натпревар во борење. Иако го добива натпреварот, тој го налутува војводата Фредерик, и затоа бега од теренот за да живее во шумата Арден. Таму, тој е прифатен во кругот на узурпираниот постар војвода и почнува да наоѓа слобода во животот во шумата. Попоетска страна за него се појавува кога и остава песни на дрвјата на Розалинда. Кога Розалинда ги гледа овие песни, таа воспоставува врска со него како Ганимед, а двајцата глумат врска помеѓу Орландо и Розалинда под превезот дека тоа ќе го излечи Орландо од неговата љубов кон неа. До крајот на приказната тој е оженет со Розалинда и вратен во своето богатство и положба.

Тој е прикажан како исклучително силен и во телото и во неговата посветеност на љубовта. Токму овие квалитети ја тераат Розалинда да се заљуби во него.

Лоренс Оливие го играл ликот во филмското приспособување од 1936 година на драмата со Елизабет Бергнер спроти него како Розалинда.

Наводи
------

1. ↑  Laurence Olivier at Film Reference

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh2011002031

 |

 |
**Обликопомнечка легура** — легура што го памети својот облик. Ако таков материјал се деформира на ниска температура, ќе се врати во првобитниот облик кога ќе се загрее над одредена критична температура. На температури над критичната температура, обликопомнечкиот материјал се однесува супереластично (се враќа во првобитниот облик по деформацијата веднаш по растоварувањето, без загревање).

За првпат, појавата на обликопомнење била забележана во 1950-тите во случајот на легурата Ni-Ti, која подоцна била именувана нитинол*,* што е акроним за *NIckel* *TI*tanium *Naval* *Ordnance* Laboratories, каде што оваа појава за првпат била забележана. Дури и денес, легурата Ni-Ti е најкористена меѓу обликопомнечките материјали, бидејќи има најповолни механички својства од сите, а стабилноста на обликопомнењето е исто така добра. Слаба особина на оваа легура е високата цена. Легурите на основа на бакар се поевтини (на пр. Cu-Zn-Al или Cu-Al-Ni, итн.), но имаат послабо обликопомнење. Познати се исто така и железни легури со обликопомнење, но тие се користат само во конкретни случаи. Денес ги познаваме и обликопомнечки полимери и керамика.

Појавата на обликопомнење кај металните легури може да се објасни со дејството на мартензитната трансформација. При оваа трансформација, кристалната структура на легурата се менува кога температурата се менува. Се вели дека легурата има различни *фази*. Фазата на висока температура се нарекува *австенит*, а фазата на ниска температура се нарекува *мартензит*. Температурата при која легурата се менува од една фаза во друга зависи од составот на легурата и може да се промени со промена на сразмерот на хемиски елементи или додавање на легирани елементи.

Поедноставно, австенитната структура е подобро подредена од мартензитната, така што легурата секогаш се враќа во првобитниот облик кога преминува од мартензит во австенит. Поради понискиот ред на подреденост на мартензитот, има повеќе можности за создавање на мартензитна структура, така што материјалот не го памети обликот во оваа фаза (зборуваме за еднонасочно обликопомнење). Со посебен термомеханички третман, можно е да се постигне и обликопомнење во мартензитната фаза, кое се нарекува двонасочно обликопомнење, но стабилноста на ова помнење е слаба.

Неопходен услов за појава на обликопомнење е присуство на мартензитна трансформација, која мора да биде реверзибилна. Ја знаеме и неповратната мартензитна трансформација, која се одвива на пр. кај челикот. Услов за реверзибилност на трансформацијата е да не се јавуваат деформации во кристалната решетка поради лизгање. Во пракса, невозможно е да се осигура дека не се случуваат неповратни деформации за време на мартензитната трансформација, така што стабилноста на обликопомнењето е ограничена. Со други зборови: кога транзицијата од мартензит кон австенит и обратно постојано се повторува, доаѓа до губење на помнењето. Бројот на повторувања пред да дојде до значително губење на помнењето зависи од материјалот и нивото на стрес. За легурата Ni-Ti, на пр. може да се достигне редослед од 100.000 - 1.000.000 повторувања без значително губење на помнењето.

Поврзано
--------

* Мартензит
* Мартензитна трансформација
* Фазен дијаграм
**Рационална функција** – количник на два полинома. Тоа е функција во облик:

{\displaystyle f(x)={\frac {P(x)}{Q(x)}}},
каде {\displaystyle P(x)} и {\displaystyle Q(x)} се полиноми. Со други зборови, рационална функција е во облик:

{\displaystyle f(x)={\frac {a\_{0}x^{n}+a\_{1}x^{n-1}+...+a\_{n}}{a\_{0}x^{m}+a\_{1}x^{m-1}+...+a\_{m}}}},
каде {\displaystyle a\_{i}}, {\displaystyle b\_{j}} се константни броеви, а *m* и *n* се цели ненегативни броеви. Рационалната функција е дефинирана за сите вредности на аргументот *x* освен кога вредноста на именителот {\displaystyle Q(x)} е нула.

Збир, разлика, производ и количник на рационални функции е рационална функција. Кога {\displaystyle m=0} рационалната функција се нарекува цела рационална функција или полином. Кога {\displaystyle n=m=1} тогаш рационалната функција се нарекува билинеарна и има облик:

{\displaystyle y={\frac {ax+b}{cx+d}}}.

Надворешни врски
----------------

|  |  |
| --- | --- |
|  | „Рационална функција" на Ризницата ? |
Акатиј Мелитински
**Акакиј Мелитински** е христијански светец од 5 век.

Бил роден во Мелитина, Ерменија. Според христијаните Отриј, епископот на тој град, кој учествувал на Вториот Вселенски собор, го ракоположил за презвитер. По смртта на Отриј, Акакиј станал епископ. Учествувал на Третиот Вселенски собор во Ефес, кој го осудил несторијанството. Тука тој заедно со Свети Кирил Александриски мошне ревнувал за чистотата на верата православна. Според христијаните Св. Акакиј имал голема благодат и правел многу чуда. Починал во 437 година..

Православната црква нејзиниот ден го чествува на 17 април.

Наводи
------

1. ↑  „Охридски пролог" стр. 159

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 22527531
* GND: 10237788X
* SUDOC: 187116067

 |

 |
**Ристо Иљовски** (роден на 5 март 1943

 година во Бесвина, Леринско) — македонски историчар и научен соработник.

Животопис
---------

Како дете-бегалец од Граѓанската војна во Грција, во Будимпешта завршил основно училиште, гимназија и Филозофски факултет (историја и руски јазик) на Универзитетот „Етвеш Лоранд" (јули 1967). Извесно време работел како професор во средни школи во Будимпешта (1967–1970), а потоа се преселил во Македонија и работел како стручен соработник, асистент и научен соработник во Одделението за античка и средновековна историја на Институтот за национална историја во Скопје (1. Ⅶ 1970–2003). Ги посетувал постдипломските студии на Филозофскиот факултет (Семинар по византинологија) во Белград (1972& 1974) и магистрирал на тема „*Македонија измеѓу Србије и Византије у доба првих Палеолога* (1261 –1334)" (1977). Бил избран за научен соработник и раководител на Одделението за античка и средновековна историја (1979), за секретар (1979–1984) и член (1984&1988) на Редакцијата на сп. „*Гласник*".

Дела
----

* Споменици на средновековната и поновата историја на Македонија, т. Ⅱ, Скопје, 1977 (со соавтори);
* Историографија на Македонија, 1976-1980, Ⅱ, Скопје, 1987 (со соавтори);
* Кој и кога владеел со Македонија, Скопје, 2003.

Наводи
------

1. ↑  Ристовски, Блаже, уред. (2009). „*Иљовски*". *Македонска енциклопедија*. , книга I (А-Љ). Скопје: МАНУ. стр. 605. Text "series
" ignored (help)
**Огинот** – збирка поезија од Венко Марковски, објавена во 1938 година во Софија. Таа е втора стихозбирка објавена на македонски јазик по стихозбирката „Народни бигори" од истиот автор, исто така објавена во 1938 година.

Издавање и значење
------------------

Стихозбирката ја објавил во 1938 година во Софија, кратко време по „Народни бигори" откако избегал од Кралството Југославија каде бил прогонуван заради членство во Македонската ослободителна револуционерна организација (МОРО), подоцна преименувана во Македонска младинска револуционерна организација (ММРО). 
„Огинот" со „Народни бигори" се „*првите современи збирки песни објавени воопшто на македонски јазик*"

Содржина
--------

Во збирката, песните се во духот на народните, претежно љубовни песни, но и социјални, и револуционерни.
Во „Огинот", Марковски внел силабичко-тонска версификација со употреба на двестапковен трохеј. Овој принцип се спроведен во песната „Народниот работник".

„*Век се ежи,*  

*грев ли тежи*  

*над земња?*   

*Камењ пука,*   

змиа клукa  

*по лице."*

Во збирката се застапени тристапковниот, четиристапковниот и петтостапковниот трохеј, а во ретки примери се сретнува и шестостапниот и седмосатпниот трохеј.

Освен трохејот, во некои песни е застапен и јамбот, како спротивставен на трохејот. Јамбот не е типичен за „духот на македонскиот јазик", Георги Сталев претпоставува дека ова е придобивка од бугарската и руската литература каде јамбот е „предоминантен".

Стихозбирката му е посветена „*На големиот родољубец Петар Глушков со најдобри чувства*". Истата опфаќа 12 песни:

* Рани...
* Народниот работник
* Братоубиец
* Патриот
* На меана
* Ајдушко либе
* Чорбаџи Спиро
* Леарите
* Протата
* Амалот
* Жетварте
* Огинот

Поврзано
--------

* Венко Марковски
* Македонска книжевност

Наводи
------

1. ↑  Старделов, Георги (2008). *Основоположници на современата македонска поезија*. Битола: НИД МИКЕНА Битола. стр. 6. ISBN 978-9989-55-125-3. Укажано повеќе од еден `|author=` и `|last=` (help); Укажано повеќе од еден `|pages=` и `|page=` (help); `|access-date=` бара `|url=` (help)
2. 1 2 3  „За поезијата на Венко Марковски" (PDF). Македонски јазик. Посетено на 6 декември 2020.
3. ↑  „„Огинот" од Венко Марковски". Македонски јазик. Посетено на 6 декември 2020.

Користена литература
--------------------

* „Основоположници на современата македонска поезија" од Георги Старделов
**Ристе Миладинов** (1783 — 1830) — грнчар од Струга и татко на Константин и Димитар Миладинови. Роден е во голобрдското село Стеблево, денес во Албанија. Негова сопруга била Султана. Тој имал осум деца од кои шест синови и две ќерки. Ќерките му се викале Ана и Крста; а Константин, Димитар и Наум биле само три од неговите синови. Останатите три негови синови се викале Тане, Мате и Апостол. Тие биле едно сиромашно семејство, но сепак таткото Ристе и неговата сопруга Султана Миладинови биле многу горди на нивните деца особено на нивните два сина Димитар (Струга, 1810 - Цариград, 23 јануари 1862) и Константин (Струга, 1830 - Цариград, 18 јануари 1862). Миладинови кој заедно издале Зборник кој се состоел од 600 македонски песни и 77 на бугарски јазик кои биле дополнително вметнати. 

|  |  |
| --- | --- |
| Знаме на МакедонијаБиографска икона | *Оваа биографска статија за личност од Македонија е никулец. Можете да помогнете со тоа што ќе ја проширите.** п
* р
* у
 |
**Њуфаундлендер** е раса на куче. Една од првите намени на ова куче било влечење на тежок товар, иако главна улога имаат при работа во близина на вода. Им помагале на рибарите при извлекување на мрежата од морето, и работејќи ја оваа работа се покажале како одлични чувари во вода и дошол до израз нивниот инстинкт како спасител. Во овие услови се оформил карактерот на оваа раса и луѓето со воодушевување го одгледувале ова благородно, храбро и интелегентно куче. Неговиот инстинкт на спасител треба да се насочува преку обука за да може да сфати дека секое капење не е и давење.

Особености
----------

Поради својот урамнотежен и стабилен карактер, идеален е како семејно куче. Без проблем може да живее со други кучиња, па и со мали раси кон кои е посебно нежен и внимателен. Њуфаундлендерот е најсреќен во близина на својот господар и многу тешко ги поднесува дури и најкратките одвојувања. Англиската раса њуфаундлендери се големи кучиња со потекло од островот Њу Фаундленд. Служат за спасување на давеници и се одлични чувари.

Наводи
------

1. ↑  „Bonewatch: The doggy lifeguards that leap from helicopters to save stranded swimmers". Daily Mail. 27 август 2010. Посетено на 15 јануари 2011.
2. ↑  American Kennel Club (31 јануари 2006). *The complete dog book*. Random House Digital, Inc. стр. 349–350. ISBN 978-0-345-47626-5.

Надворешни врски
----------------

* Њуфаундлендер на Curlie (англиски)
* Њуфаундлендер - прирачник за канадските расни кучиња
**Правда Ефтова Спасовска** ( 1926
 во Куманово —  1944
 ) — македонски партизан, борец за слобода на Македонија и учесник во НОВ.

Животопис
---------

Произлегува од занаетчиско семејство. По завршувањето на основното училиште го изучила шивачкиот занает. Работела како работничка - шивачка. Уште рано се приклучила во помагањето на оруженото востание против окупаторот. Учествувала во многубројни акции во Куманово и со успех ги извршувала поставените задачи. Како признание за пројавената приврзаност кон НОВ и успешното извршување на поставените задачи, на 1 мај 1943 година била примена за член на СКОЈ. Во летото 1944 година стапила во Треттата македонска ударна бригада. Како искусен борец била примена за член на КПЈ и поставена за заменик политички комесар на чета. Кон крајот на 1944 година била ранета во една тешка борба против балистите кај реката Треска. Потоа била заробена и ѕверски мачена од балистичките банди, а накрај и стрелана. По ослободувањето на Македонија била закопана во Тетово.

Наводи
------

1. 1 2  *Беа, загинаа, останаа*. Скопје: Историски Архив. 1969. стр. 243. На `|first=` му недостасува `|last=` (help)
| Санкање наЗимските олимписки игри 2010 |
| --- |
| Поединечно |   | мажи |   | жени |
| Двојки |   | мажи |   |   |
| Квалификации |

Натпреварите во **двојки** во санкање на Зимските олимписки игри 2010 се одржаа на 17 февруари на патеката во Вислер. Со почеток во 17:00 по месно време (UTC-8) се одржа првата трка, а во 19:30 втората.

Златото го освоија Андреас и Волфганг Лингер од Австрија.

Освојувачи на медали
--------------------

|  |  |  |
| --- | --- | --- |
| **Злато** | **Сребро** | **Бронза** |
| Австрија Андреас Лингер

---

Австрија Волфганг Лингер | Латвија Андрис Сикс

---

Латвија Јурис Сикс | Германија Патрик Лајтнер

---

Германија Александар Реш |

Наводи
------

Надворешни врски
----------------

* Санкање во двојки на официјалното мрежно место на игрите (англиски) (француски)
За други битки со исто име, видете Опсада на Одавара (појаснување).

**Опсадата на Одавара** се случила во 1561 година, и е една од битките во јапонскиот период Сенгоку. Ова била прва од трите опсади што се случиле на замокот кој бил дом на кланот Хоџо.

Уесуги Кеншин заробил неколку од замоците што припаѓале на кланот Хоџо, и во 1561 година направил опсада на замокот Одавара, кој исто така бил сопственост на кланот Хоџо. Уесигу ја пробил одбраната, и го запалил замокот. Сепак, самиот замок останал неосвоен, бидејќи Кеншин по два месеца се откажал. Ова се случило поради недостаток на залихи, како и на појавувањето на Такеда Шинген, поранешен противник на Кеншин, кој се заканувал дека ќе ги преземе неговите територии.

Така завршила првата од трите опсади на замокот Одавара.
**Реџеп Реџеповски** (роден на 14 декември 1962 година) — пензиониран македонски боксер во лесна категорија, кој освоил сребрен медал за Југославија во подвижна категорија (<51 кг) на Летните олимписки игри 1984 година во Лос Анџелес, Калифорнија. Во финалето тој бил поразен од Стив Меккрори од САД.

За време на прелиминарните рунди на Олимписките игри во 1984 година, Реџеповски постигнал контроверзна победа над Австралианецот Џеф Фенех, иден светски шампион во три категории на тежина. На Фенех првично му била дадена одлуката, но по интервенција на Олимпискиот боксерски комитет и вкупно пребројување, одлуката била сменета со тоа што Реџеповски бил награден со победа.

Олимписки резултати
-------------------

* Победил против Сангуо Терапорн (Тајланд) со 3-2
* Победил против Пат Клинтон (Велика Британија) КО 2
* Победил против Џеф Фенех (Австралија) со 4-1
* Победил против Ибрахим Билали (Кенија) со 5-0
* Поразен од Стив Меккрири (Соединетите држави) 1–4

Надворешни врски
----------------

* databaseOlympics.com
* Profile on Serbian Olympic Committee
**Џорџ Вадел Снедекор** (20 октомври 1881

 - 15 февруари 1974

), бил американски математичар и статистичар. Тој придонел за основите на анализа на варијанса, анализа на податоци, експериментален модел, и статистичка методологија. Наградата Џорџ В. Снедекор на Американската Статистичка Асоцијација и Snedecor-ов F Распоред ги добиле имињата токму по него. Овој распоред го дефинирал во знак на почит и благодарност кон својот соработник Fisher, затоа го нарекол F распоред.

Снедекор е основач на првиот департман по статистика во Соединетите Американски држави, во Ајова универзитетот. Тој исто така ја создал првата статистичка лабораторија, и бил предводник на модерната применета статистика во САД. Неговата книга *Statistical Methods* која била издадена во 1938 година била најцитирана во научните трудови од сите области на науката во седумдесеттите години на минатиот век.

Снедекор добил почесни докторати во областа на науката од страна на државниот универзитет во Северна Каролина во 1956 година и од страна на државниот универзитет во Ајова во 1958 година.

Домот на статистичкиот департман на државниот универзитет во Ајова го носи неговото име (Snedecor Hall). Бил конструиран во 1939 година. Во Ајова тој бил еден од првите кои го користеле Атанасовиот-Бери компјутер (создаден од Џон Винсент Атанасов) и можеби бил првиот корисник на дигитален компјутер за решавање на математичките проблеми поврзани со реалниот свет.

Снедекор е роден во Мемфис, Тенеси, во социјално истанката и политички моќна фамилија. Израснал во Флорида и Алабама, каде што неговиот татко-адвокат се преселил со сопругата и децата со цел да го исполни личниот и радикалниот верски повик да служи и да ги образова сиромашните. Џорџ бил внук на адвокатот Бедфорд Мичел Естис, кој бил син на Емили Алстон Естис и Џејмс Г. Снедекор, и внук на Естис Дод и Вилијам Ј. Дод, познатиот архитект.

Наводи
------



|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 74649549
* LCCN: n80044519
* ISNI: 0000 0001 0988 4058
* GND: 172379121
* SELIBR: 328139
* SUDOC: 087743914
* BIBSYS: 90274428
* MGP: 89292
* NDL: 00457044
* NKC: uk2007398929

 |

 |
**„Ќе биде подобро"** (српски: *Биће боље*) — српски филм од 1994 година, во режија на Милан Живковиќ по сценариото на Стеван Копривица. Главните улоги ги играат: Неда Арнериќ, Бранко Цвејиќ, Зоран Цвијановиќ, Драган Николиќ, Маја Сабљиќ и Оливера Марковиќ.

Синопсис
--------

Еден поранешен автомобилист и една поранешна манекенка се разведени. По разводот, нивната инвестиција, кафе-барот „Ќе биде подобро" со судската одлука им припаѓа на обајцата по половина. Така, во барот се случуваат различни животни судбини, со смешни со лоши настани. Еден ден, во барот се појавуваат рекетарите кои настојуваат да изнудат пари од сопствениците. Како одговор на тоа, поранешниот брачен пар и посетителите на барот се здружуваат во борбата против рекетарите и продавачите на дрога...

Наводи
------

1. ↑  28.12 РТС, Биће боље (пристапено на 28.12.2021)
Рибарски брод за краби на (Северно Море)
**Рибарски брод**, пловило наменето за риболов, преработи и превезува риби во море, езеро и река. Се користи во трговија, спортски и рекреативни намени. 

Според достапните податоци од 2004 година, евидентирани се четири милиони трговски бродови. 1,3 милинони се бродови со затворен простор. Скоро сите се механизирани, а 40.000 од тие бродови можат да носат преку 100 тони. На две третини од овие бродови, на нивните полуби, се обавуваат некои од традиционални занаетски рибарски работи. Бројот на рекреативните рибарски бродови е многу тешко да се процени. Тој варира со големина и намена, а за разлика од трговските рибарски бродови, често не се посветени само на риболовот.

Наводи
------

1. ↑  Група аутора, Енциклопедија лексикографског завода, Југословенски лексикографски завод, Загреб, 1962.г.
2. ↑  Група аутора, Општа енциклопедија Ларус, Вук Караџић, Београд, 1967.
3. ↑   Fisheries technology: Fishing vesselsRetrieved 2 February 2009.

Надворешни врски
----------------

* Рибарски бродови Архивирано на 31 јануари 2013 г. FAO.

|  |  |
| --- | --- |
| Stub icon | *Оваа статија за сообраќај е никулец. Можете да помогнете со тоа што ќе ја проширите.** п
* р
* у
 |
**Правдата на срцето** е американски филм од 1996 година, во режија на Били Боб Торнтон, кој е автор на сценариото и ја игра главната улога. Филмот е добитник на наградата „Оскар" за најдобро адаптирано сценарио.

Содржина
--------

Карл Чајлдерс (го игра Торнтон) е ментално заостанат средовечен човек, кој се подготвува да излезе од душевната болница. Поголемиот дел од својот живот, Карл го поминал во билницата, каде го примиле уште на дванаесетгодишна возраст, кога крвнички ги убил мајка си и нејзиниот љубовник. Инаку, уште како мало дете, Карл бил злоставуван и заклучуван во подрумот од страна на татко му.

По толку години поминати во душевната болница, психијатрите проценуваат дека Карл повеќе не претставува закана за околината и дека нема проблеми да се вклопи во општеството. Сега, кога треба да излезе од болницата, тој се соочува со предизвиците на вистинскиот живот, како и со своите одамна потиснати трауми. Карл се враќа во своето родно место, се вработува во месарницата и се спријателува со момчето Френк, кое му станува добар пријател.

Наводи
------

1. ↑  „Потресно минато и враќање во реалноста", *Антена*, број 852, 24.10.2014, стр. 3.
2. ↑  *Антена*, број 853, 31.10.2014, стр. 15.
3. ↑  „Правдата на срцето", *Антена*, број 888, 3.7.2015, стр. 25.
**Опсадата на Сиракуза** во 868 година била спроведена од Аглабидите против Сиракуза на Сицилија, која тогаш била сопственост на Римската Империја, за време на долгото муслиманско освојување на Сицилија. За време на опсадата, Аглабидите поразиле римска флота, која дошла како олеснување на градот. Бидејќи опсадата не успеала да го заземе градот, муслиманите прибегнале кон ограбување на селата што го опкружувале, пред да се повлечат. Една деценија подоцна, Аглабидите конечно го освоиле градот по Опсадата од 877–878 година.

Наводи
------

1. ↑  Konstam 2015. sfn error: no target: CITEREFKonstam2015 (help)
2. ↑  Metcalfe 2009. sfn error: no target: CITEREFMetcalfe2009 (help)

Извори
------

* Metcalfe, Alex (2009). *The Muslims of Medieval Italy*. Edinburgh: Edinburgh University Press. ISBN 978-0-7486-2008-1.CS1-одржување: ref=harv (link)
* Konstam, Angus (2015). *Byzantine Warship vs Arab Warship: 7th–11th centuries*. Osprey Publishing. ISBN 9781472807595.CS1-одржување: ref=harv (link)
**Џорџ Тимоти Клуни** (англиски: *George Timothy Clooney*; р. 6 мај 1961) — американски глумец и режисер, познат по улогата на д-р Дог Рос во серијата „Итно замрзнување".

Животопис
---------

Клуни е роден на 6 мај 1961 година, во градот Лексингтон, во американската државата Кентаки. Татко му, Ник Клуни, бил познат американски телевизиски водител. Исто така, тој е вник на познатата американска пејачка Розмари Клуни. Џорџ Клуни се насочил кон глумецската кариера откако не успеал да се квалификува за место во безбол тимот „Синсинати редс".

Клуни е висок 1,80 м и со години е високо рангиран на скалилата за најубав или најелегантно облечен маж на годината.

Клуни стапил во брак на 15 декември 1989 година, со глумицата Талин Болсам. По нивната тешка разделба, тој изјавил дека ќе остане вечен ерген, па дури се обложил на износ од 10.000 долари со глумиците Мишел Фајфер и Никол Кидман, дека нема да се ожени повторно до 40-тиот роденден. Кога тоа не се случило, тие го обновиле облогот, но на двојно зголемен износ.

Сепак, Клуни се оженил со глумицата Амал. Со цел да останат надвор од очите на јавноста, Клуни купил две вили („Олеандра" и „Маргарита") на езерото Комо во Италија.

Избрана филмографија
--------------------

* „Итно замрзнување" 1994-1999 (тв-серија)
* „Од самрак до зори" - 1996
* „Еден прекрасен ден" - 1996
* „Миротворецот" - 1997
* „Бетмен и Робин" - 1997
* „Надвор од контрола" - 1998
* „Тројца кралеви" - 1999
* „Совршена бура" - 2000
* „Единаесетмина на Оушн" - 2001
* „Неподносливо насилство" - 2003
* „Дванаесетмина на Оушн" - 2004
* „Сиријана" - 2005
* „Мајкл Клејтон" - 2007
* „Тринаесетмина на Оушн" - 2007
* „Високо на небото" - 2009
* „Американецот" (*The American*) - 2010

Режисерска филмографија
-----------------------

* Признание на еден опасен ум - 2002
* Добра ноќ и среќно - 2005

Надворешни врски
----------------

 Викицитат има збирка цитати поврзани со: ***Џорџ Клуни*** 

|  |  |
| --- | --- |
| Ризница | „Џорџ Клуни" на Ризницата ? |

* Џорџ Клуни на  Семрежната филмска база на податоци (англиски)


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 14928451
* LCCN: no96040669
* ISNI: 0000 0001 2099 2893
* GND: 120335824
* SUDOC: 050344315
* BNF: cb135107179 (податоци)
* BIBSYS: 1025407
* ULAN: 500474252
* MusicBrainz: efdc17eb-6662-48c2-af9c-a4cc61573b58
* NLA: 40396152
* NDL: 01042445
* NKC: xx0017209
* BNE: XX1288046
* CiNii: DA13843239

 |

 |


1. ↑  „Луѓе", *Утрински весник*, година XVI, број 4754, среда, 8 април 2015, број, стр. 28.
**Љупчо Спировски** (Битола,  1950
) — поранешен македонски алпски скијач.

Животопис
---------

Спировски е роден во Битола во 1950 година. Во родниот град го завршил основното и средното образование, а дипломирал на Правниот факултет во Скопје. 

Од пионерски денови почнал да се занимава со скијање и бил повеќекратен пионерски, младински и сениорски првак на Македонија. 

Бил член на скијачкиот клуб Пелистер, на Македонската репрезентација, а бил и еден од осумтемина носители на олимпиското знаме на Олимпијадата во Сараево во 1984 година.

Успеси
------

Спировски бил во врвот на македонското скијање во подолг период, а забележал и успеси на југословенско ниво.

* Шест пати бил победник на Пелистерскиот велеслалом
* Шест пати бил победник на меморијалот „Биро" во Крушево
* Шест пати бил победник на меморијалот „Чанак-Флејта" на Попова Шапка
* Неколкупати победник на тромечите Македонија–Србија–Црна Гора
* Шесто место во алпска комбинација во Југославија во 1975 година

Наводи
------

1. 1 2  Зоран Михајлов (11.01.2021). „Љупчо Спировски: Планината е моја опсесија". Нова Македонија. Посетено на 6 ноември 2022. Проверете ги датумските вредности во: `|date=` (help)
Горе лево: Законот потпишан во 1933 година  
Горе десно: Претседателот Френклин Д. Рузвелт ја предводи Њу дил;  
Долу: Јавен мурал од уметничката програма
**Њу дил** (анг. *New Deal = Нов договор*), е програма на социјални и стопански реформи што ги спроведувала владата на САД под претседателство на Франклин Рузвелт, почнувајќи од 1933 година т.е. од годината кога започнува излегувањето од големата економска криза (започнала во 1929 година).

|  |  |
| --- | --- |
| Stub icon | *Оваа статија историјата е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85091258
* GND: 4171681-4
* BNF: cb12048266p (податоци)
* NDL: 00568774
* NKC: ph194681
* BNE: XX4420210

 |

 |
**Ќамуран Тахир** (Скопје, 16 јануари 1925 – Скопје, 28 февруари 2011) бил македонски комунист, Турчин по националност, учесник во НОВ, повоен новинар и политички деец.

Животопис
---------

Роден е во Скопје на 16 јануари 1925 година, но долги години живеел во Велес, каде и завршил основно и средно образование. Како гимназијалец станал член на СКОЈ во 1941 година и бил член на Месниот комитет на СКОЈ во Велес. Бил учесник во НОВ, како борец и заменик политички комесар во Велешкиот партизански одред (од 1942 година). Во 1943 година бил ранет и уапсен, но како малолетен бил ослободен на судењето. Во 1944 година станал член на КПМ. Истата година повторно бил уапсен и осуден на 10 години затвор, но успеал да избега и пак се приклучил во НОБ. Демобилизиран како резервен капетан на ЈНА.

По ослободувањето бил член на Околискиот комитет на КПМ, секретар на Окружниот комитет на СКОЈ и член на Градскиот комитет на КПМ во Велес, инструктор на ЦК на КПМ, уредник на Радио Скопје, дописник на весникот „Комунист", член на Идеолошката комисија на ЦК на СКМ, народен пратеник и потпретседател на Републичкиот собор на Собранието на СРМ, секретар на Околискиот комитет на СКМ во Велес, член и секретар на Главниот одбор на ССРНМ, член и претседател на комисија на Извршниот одбор на Сојузната конференција на ССРНЈ, потпретседател на Извршните совети на СРМ од 1967 и 1968 година, претседател на Градската конференција на СКМ во Скопје (1970 година), член на ЦК на СКМ, член на Контролната комисија на СКЈ и член на постојаниот дел на Конференцијата на СКЈ. Исто така, бил претседател на Универзитетскиот совет на Универзитетот „Кирил и Методиј".

За време на политичката пресметка со носителите на либералните тенденции во Хрватска, Србија, Словенија и Македонија, Тахир е еден од оние македонски функционери чии гледишта за поголема демократизација биле оценети како либерални и спротивни на политиката на СКЈ. Меѓу другото, Тахир бил критикуван поради потценување на опасноста од национализмот, фракционерско делување поврзано со поранешниот секретар на Секретаријатот на ЦК на СКМ, Славко Милосавлевски, нелегални кадровски комбинации за сменување на некои одговорни функционери во Скопје и во Републиката, поделба на луѓето на конзервативно–догматски и прогресивни, насочена кон дискредитирање на одреден број луѓе итн. Тахир од принципиелни причини одбил да прифати одговорност за обвинувањата и да поднесе оставка, поради што бил сменет од политичките функции, предвремено пензиониран и исклучен од Сојузот на комунистите.

Наводи
------

1. ↑  „Последен збор"[*мртва врска*], „Утрински Весник", 01.03.2011.
2. ↑  „Македонска енциклопедија", МАНУ, Скопје, 2009, стр. 1470.
3. ↑  Невен Радически, „Политички пресметки во СКМ (писмо на Ќамуран Тахир до Јосип Броз Тито од 15. V 1973)" Архивирано на 18 август 2021 г. Гласник ИНИ, Скопје, 2015, бр. 1-2, 223-224 стр.
| Санкање наЗимските олимписки игри 2010 |
| --- |
| Поединечно |   | мажи |   | жени |
| Двојки |   | мажи |   |   |
| Квалификации |

**Поединечните** натпревари во санкање во машка конкуренција на Зимските олимписки игри 2010 се одржаа на 13 и 14 февруари во Вислер.

Сите натпревари се одржаа во Вислер. На 13 февруари, со почеток во 17:00 и 21:00 по месно време се одржаа првите две трки, а третата и четвртата се одржаа следниот ден со почеток во 13:00 и 17:00.

Златниот медал го освои Германецот Феликс Лох.

Смртта на Нодар Кумариташвили
-----------------------------

На 12 февруари, на првиот тренинг, трагично загина грузискиот санкач Нодар Кумариташвили, кој со брзина од 143,3 км/ч изгуби контрола над санката и удри во челичен столб.

Освојувачи на медали
--------------------

|  |  |  |
| --- | --- | --- |
| **Злато** | **Сребро** | **Бронза** |
| Германија Феликс Лох | Германија Давид Мелер | Италија Армин Цегелер |

Наводи
------

1. ↑  ZINSER, LYNN (12 февруари 2010). „Luge Athlete Killed in Training Crash at Olympics". New York Times. Посетено на 12 февруари 2010.

Надворешни врски
----------------

* Санкање на официјалното мрежно место на игрите (англиски) (француски)
**Опсадата на Триполи** се одвила во 1551 година помеѓу Османлиското Царство и Малтешкиот витешки ред во градот Триполи, денешна Либија. Градот бил под команда на Гаспард де Валиер, кој поседувал околу 30 коња (според некои извори бројот бил 200), 630 војници од Калабрија и Сицилија. Османлиската војска имала направено своја база во близина на градот уште од 1531 година. Со започнувањето на битката, Османлиите многу бргу успеале да ја заобиколат тврдината.

Кон опсадата се приклучил и францускиот амбасадор во Османлиското Царство, Габриел де Арамон. Главната цел на амбасадорот била да се принуди Малтешкиот ред да го предаде градот бидејќи се сметало дека Малта не била против сојузот на Франција и Османлиското Царство. Наспроти ова, Синан Паша одбил да се повлече од опсадата, бидејќи сметал дека било конечно време Малтешкиот ред да се искорени од Африканскиот континент. На ова најмногу се пожалил францускиот амбасадор, кој најавил директно заминување во Цариград за да се пожали на Сулејман I, но тогаш му било забрането тоа да го стори.

По некое време започнале преговори за предавање на градот. Градот бил опсаден на 15 август 1551 година по само шест дена од бомбардирањето. Голем број на француски војници и сили биле однесени во Малта како резултат на револт на францускиот амбасадор. Од Малта, францускиот амбасадор му напишал писмо на Анри II за неговата интервенција. Улогата на Арамон била многу критикувана од Карло V, бидејќи императорот се сомневал дека тој ги поддржувал Османлиите при заземањето на градот. Сепак, денеска не е изјаснето точно која улога ја имал амбасадорот во војната.

Кога Гаспар де Валиер се вратил во Малта, тој бил ставен на тешки критики од страна на Големиот мајстор Хуан де Хомедес. Во следните години, Триполи станал важен центар на Османлиското Царство. Градот станал престолнина на османлиската провинција Триполитанија. Во 1560 година од страна на христијаните бил направен обид за враќање на градот, но истиот завршил со неуспех.

Наводи
------

1. ↑  *Cervantes in Algiers: a captive's tale* by María Antonia Garcés p. 25

|  |  |  |  |
| --- | --- | --- | --- |
| 

| Османлиско-хабсбуршки војни |
| --- |
|  |
| Мохачка битка – Унгарска  кампања  – Алжир (1529) – Форментера  – Балкан – Виена (1529) – Малата  војна (1530-52) – Кесег – Корон – Тунис (1534) – Тунис(1535) – Осиек – Превеза – Диу – Кастелнуово – Алборан – Буда  – Алжир (1541) – Ница  – Унгарија (1543) – Аден  – Махдија – Гоцо – Триполи  – Егер – Понца  – Маскат  – Корзика  – Беџаја – Мостаганем – Балеарски острови – Џерба – Оран  – Мерс ел-Кебир – Малта  – Ачех – Сигетвар – Лепанто  – Тунис (1574) – Фез  – Ксар ел-Кебир – Триесетгодишна војна – Керестес – ’рт Килидонија – Свети Готард – Виена (1683) – Мохачка битка (1687) – Сланкамен  – Сента – Петроварадин – Грочка
видете исто:Османлиско-унгарски војниОсманлиско-венецијански војни (појаснување)Австро-венецијански војни (појаснување)Список на градови освоени од Османлиите |

 |
**Рутилиј Клавдиј Намацијан** (латински: *Rutilius Claudius Namatianus*) - римски поет.

Животопис
---------

Не е познато кога е роден Намацијан. По потекло бил од Галија, а во Рим бил на високи функции. Така, на почетокот на 5 век, тој бил управник на градот Рим, а потоа се вратил во Галија.

Творештво
---------

Од творештвото на Намацијан е сочувана само „Песна за враќањето" (*De reditu suo*) во која, во елегиски дистих, го опишува своето несакано враќање по морски пат од Рим во Галија, во 416 година. Во неа, Намацијан ја опејува некогашната моќ на Римското Царство, но и неговата неизбежна пропаст. Притоа, тој се прашува дали некогаш повторно ќе ги види луѓето и градовите кои му биле мили.

Наводи
------

1. 1 2  „Rutilije Namacijan", во: *Rimska lirika*. Beograd: Rad, 1964, стр. 104.
2. ↑  Jevrosima Drašković, „Razvitak rimske lirike", во: *Rimska lirika*. Beograd: Rad, 1964, стр. 114.
**Џејмс Бонд** (4 јануари 1900 – 14 февруари 1989) бил еден од водечките американски орнитолози, експерт за птиците од Карибите. Неговото име било присвоено од страна на писателот Јан Флеминг за неговиот измислен британски шпион со истото име.

Животопис
---------

Бонд е роден на 4 јануари 1900 година во Филаделфија, Пенсилванија, како син на Маргарет Ривс (Тајсон) и Френсис Едвард Бонд. Неговиот интерес за историја на природата бил поттикнат од експедицијата што неговиот татко ја презел во 1911 година до делтата во Ориноко. Бонд прво се школувал во училиштето „Свети Павле" во Конкорд, Њу Хемпшир, но по смртта на неговата мајка, тој се преселил со неговиот татко во Англија, во 1914 година. Таму тој учел во училиштето „Хароу" и подоцна во Тринити колеџот во Кембриџ, кој го завршил во 1922 година, и каде бил единствениот Американец член на „Пит Клубот". По дипломирањето тој се преселил назад во САД и три години работел во банкарска фирма во Филаделфија. Поради интересот за природната историја се откажал од работата, и прифатил место во експедиција на Амазон која била организирана од страна на Академијата за природни науки од универзитетот Дрексел. Потоа, тој работел како орнитолог во Академијата за природни науки во тој град, каде станал куратор на орнитологија. Тој бил експерт за карипските птици и напишал книга на тема: „Птиците од Западна Индија", првпат објавена во 1936 година.

Бонд ја добил наградата „Масгрејв" на Институтот Јамајка во 1952 година; медаљата „Брустер" во 1954 година; и наградата „Лиди" во 1975 година. Починал во болница во Филаделфија на возраст од 89 години.

Наводи
------

1. ↑  Contosta 1993. sfn error: no target: CITEREFContosta1993 (help)
2. ↑  Parkes, Kenneth (1989). „In Memoriam: James Bond" (PDF). *The Auk*. **106** (4): 718–720.
3. 1 2 3  „James Bond, Ornithologist, 89; Fleming Adopted Name for 007". *The New York Times*. Associated Press. February 17, 1989. стр. D19. Посетено на October 18, 2014.
4. ↑  The Institute of Jamaica's web site
5. ↑  „The Four Awards Bestowed by The Academy of Natural Sciences and Their Recipients". *Proceedings of the Academy of Natural Sciences of Philadelphia*. The Academy of Natural Sciences of Philadelphia. **156** (1): 403–404. June 2007. doi:10.1635/0097-3157(2007)156[403:TFABBT]2.0.CO;2.

Користена литература
--------------------

* „James Bond, Ornithologist, 89; Fleming Adopted Name for 007". *The New York Times*. Associated Press. February 17, 1989. стр. D19. Посетено на October 18, 2014.
* Bond, Mary Wickham (1966). *How 007 Got His Name* (illustrated, 2 black and white plates. изд.). London, UK: Collins.
* Contosta, David R. (1993). *The Private Life of James Bond*. Lititz, PA: Sutter House. ISBN 978-0-915010-38-7.
* Matros, Michael (2013). „Avian Adventurer of the Caribbean". *Alumni Horae*. St. Paul's School. **93** (2). Архивирано од изворникот на 2015-06-26. Посетено на May 19, 2013.

Надворешни врски
----------------

* 

* Џемс Бонд (орнитолог) на Ризницата ?
**„Свиреж во осум"** (српски: *Звиждук у осам*) — филм на режисерот Сава Мрмак од 1962 година. Главните улоги ги играат: Ѓорѓе Марјановиќ, Јованка Бјегојевиќ, Јелена Жигон. Филмот бил инспириран од истоимениот албум на познатиот пејач Ѓорѓе Марјановиќ, кој во тоа време бил на врвот на популарноста.

Синопсис
--------

Филмот претставува комбинација на драма, комедија и мјузикл, а во него се прикажува настојувањето на една филмска екипа да сними сериозна драма. Меѓутоа, инвеститорите се согласуваат да дадат пари само ако се сними нешто смешно. Така, замислената драма полека се претвора во комедија.

Наводи
------

1. ↑  Звиждук у осам (пристапено на 4.12.2022)
Една од седумте кули на рибарскиот комплекс.
**Рибарските кули** (унгарски: *Halászbástya*) е бастион составен од кули и тераса, изградени во неоготика и неокласицизам, сместени на западниот брег на реката Дунав, на ридот Замок во Будимпешта, околу црквата Св. Матијаш. Кулите биле дизајнирани и изградени од 1895 до 1902 според планот на Фригис Шулек. Помеѓу 1947–48 синот на Фригис Шулек, Јанош Шулек, извршил реставрација на проектот бидејќи во Втората светска војна за малку ќе бил уништен.

Од кулите и терасата има панорамски поглед на Дуна, островот Маргит, Пешта на исток и ридот Гелерт.

Седумте кули ги претставуваат седумте унгарски племиња кои се населиле во Панонската низина во 896 година.

Бастионот го има добиено своето име според рибарите кои го одбраниле овој дел од градот во средниот век. Освен терасата има и многу скали и неколку патчиња.

Бронзена статуа на Иштван I на коњ била, извајана во 1906 година може да се види помеѓу бастионот и црквата Св. Матијаш Тротоарот е направен од страна на Алајос Стробл, заснован на плановите на Шулек во неокласицистички стил, со епизоди кои го прикажуваат животот на унгарските кралеви.

Бастионот рибарски кули е сместен на: 47°30′6″N 19°2′6″E﻿ / ﻿47.50167° СГШ; 19.03500° ИГД﻿ / 47.50167; 19.03500Координати: 47°30′6″N 19°2′6″E﻿ / ﻿47.50167° СГШ; 19.03500° ИГД﻿ / 47.50167; 19.03500.

Галерија
--------

* Историска слика на Рибарските кули.Историска слика на Рибарските кули.
* Бастионот Рибарски кули и статуата на Иштван I.Бастионот Рибарски кули и статуата на Иштван I.
* На врвот на Рибарските кули.На врвот на Рибарските кули.
* Бронзената статуа на првиот унгарски крал Иштван I (Стефан I).Бронзената статуа на првиот унгарски крал Иштван I (Стефан I).
* Поглед од Дунав.Поглед од Дунав.
* 
* 
* 
* 
* 
*

Надворешни врски
----------------

|  |  |
| --- | --- |
| Ризница | „Рибарски кули" на Ризницата ? |

* Рибарските кули[*мртва врска*]
* Бастионот на рибарите Архивирано на 21 јуни 2008 г.
* Приказната за Рибарските кули според Миклош Медниаски
* Панорама на Рибарските кули
**Саратовска** — населено место од рурален тип (станица) на југозапад од европскиот дел на Руската Федерација. Сместено е на југозапад од Краснодарски Крај и административно припаѓа на нејзиниот градски округ Горјачкоклучки.

Според статистичките податоци на Националната статистичка служба на Русија за 2010 година населбата имала 6.567 жители и е втора по големина населба во општината.

Географија
----------

Станицата Саратовска се наоѓа во југозападниот дел на регионот Краснодар, околу 13 км северно од градот Горјачки Клуч, кој е административен центар на областа и околу 35 км јужно од главниот град на провинцијата, градот Краснодар. Лежи во преодната област од алувијалната рамнина Закубан кон северните подножја на Голем Кавказ, на надморска височина од околу 91 метар. Низ селото тече реката Псекупс, лева притока на Кубан .

Делот од националниот автопат М4 „Дон", што ја поврзува Москва со Новоросијск, поминува низ населбата.

Историја
--------

Населбата е основана под името *Станица Псекупска* во 1864 година од членови на козачкиот одред кои се населиле во областа, а сегашното име е од 1867 година.

Демографија
-----------

Според податоците од пописот во 2010 г. Во селото живееле 6.567 жители, а основата на населението било Руси со застапеност од 85%, додека најголемата малцинска заедница во селото биле Ерменците со застапеност од околу 6%.

Поврзано
--------

* Краснодарски Крај
* Станица (Козаци)

Надворешни врски
----------------

* Официјална страница на градскиот округ Горјачкокључки